钦定古今图书集成/明伦汇编/闺媛典/第258卷 > 蔡鼎鋂妻徐氏
## 钦定古今图书集成/明伦汇编/闺媛典/第258卷 > 蔡鼎鋂妻徐氏

按《宿迁县志》：“徐氏，邑东北隅徐正化女也。年十七，归
生员蔡鼎鋂。未五年而夫病痿，氏日夜侍饮食药饵，
心力俱瘁，五年无少怠。时姑老庶姑二皆病，氏兼事
之，曲尽妇道。夫亡，号恸欲殉。念三老无依，强存一息
以养，设苫具于夫柩旁，寝处其上，毁容茹素，纺绩以
给朝夕。又五年，三姑相继殁，氏为尽力含殓，求亲族”
立侄为后，抚之如己出。寻子又病夭，氏过恸，遂成疾
卒。